open-index/open-wikipedia-markdown huggingface dataset:
Stig Blomqvist

**Stig Lennart Blomqvist** (s. 29. heinäkuuta 1946) on ruotsalainen ralliautoilija. 

## Ennen uran alkua
Lennart Blomqvist sai nimensä isänsä mukaan, mutta hänet tunnettiin jo nuorena nimellä Stig jotta heidät erotetaan. Hänen isänsä oli ajo-opettaja ja kilpaili ralleissa, joita Stig seurasi viiden tai kuuden vuoden ikäisenä. Kahdentoistavuoden ikäisenä hän toimi kartanlukijana isälleen ja saatuaan itse ajokortin aloitti Saab 96:lla.

## Ura
Blomqvist aloitti ralliuransa vuonna 1973 ja osallistui rallin MM-sarjaan sen alusta alkaen vuonna 1979. Vuodesta 1973 vuoteen 1980 hän toimi Saabin tehdaskuljettajana. Vuonna 1981 Blomqvist ajoi pääsääntöisesti 2-ryhmän Talbot Sunbeam Lotusta. Vuonna 1982 Blomqvist sai paikan ensin Audi Sport Sweden talliin ja seuraavana vuonna viralliseen Audin tehdastalliin. 

Blomqvist ajoi kaudella 1984 B-ryhmän Audi Quattrolla tallikaverinaan edeltävän vuoden maailmanmestari Hannu Mikkola ja vuoden 1982 maailmanmestari Walter Röhrl. Röhrl voitti Monte Carlossa, mutta Blomqvist voitti Ruotsissa ja Mikkola Portugalissa. Kauden keskivaiheilla Blomqvist oli lyömätön ja voitti vielä neljä kertaa, jolla hän voitti kuljettajien mestaruuden kaudella 1984. 

Blomqvist kilpailu Audin tallissa vuoteen 1985 asti, jolloin hän siirtyi Fordin tehdaskuljettajaksi. Sen ohessa Blomqvist osallistui Argentiinan ja Suomen MM-ralleihin Peugeot'n tehdastallin Peugeot 205 Turbo 16 autolla.

B-ryhmän tullessa tiensä päähän vuoden 1986 lopussa Blomqist jatkoi Fordin palveluksessa vuoteen 1988 asti. Vuonna 1989 hän osallistui Ruotsin ralliin VAG-Swedenin ilmoittamalla Audi 200 Quattrolla ja Kenian Safari-ralliin VW:n tehtaan ilmoittamalla Golf GTI:lla.

Vuosi 1990 kului Nissanin tehtaan palveluksessa testikuljettajana ja kahtena seuraavana vuonna Blomqvist osallistui seitsemään MM-ralliin Nissan Motorsports Europen ajattamalla Sunny GTI-R ajokilla. Vuonna 1993 Blomqvist osallistui vain kotimaansa MM-ralliin Opel Team Swedenin ilmoittamalla Opel Calibralla, mutta tuloksena oli keskeytys. Vuonna 1996 Blomqvist ajoi Ruotsin ja Kenian MM-rallit Fordin tehdastiimin Escort RS:lla sekä Australian ja Englannin MM-rallit uutena tulokkaana mukaan tulleen Skodan tiimissä ns. Kit-Car luokassa.

Vuodesta 2001 alkaen Blomqvist ajoi kilpaa tuotantoautojen N-ryhmässä David Suttonin varustamalla Mitsubishilla. Vuonna 2002 ajettuihin kilpailuihin kuului myös kolme kilpailua Škoda Motorsportin Škoda Octavia WRC:llä.

Vuosina 2003 ja 2004 yhteistyö David Suttonin kanssa jatkui, mutta autoksi oli vaihtunut Subaru Impreza. Vuoden 2004 päätteeksi päätoiminen ralliautoilijan ura tuli päätepysäkilleen. Aktiiviuransa jälkeen Blomqvist on kuitenkin kilpaillut vuosittain muutamassa rallissa tai näytöskilpailussa, kuten Ruotsin Midnattssolrallyt, Saksan Eifel Rallye Festival tai San Marinon Rallylegends.

Stig Blomqvistin poika Tom Blomqvist on autourheilija.

## WRC-voitot

## Tulokset rallin MM-sarjassa

## Lähteet

## Aiheesta muualla
*Blomqvistin tulokset
Blini

**Blini** () eli **linni** on venäläinen ohukainen, johon käytetään yleensä vehnäjauhoja ja tattarijauhoja. Venäjän ulkopuolella blini tarkoittaa hapatetusta hiivataikinasta tehtyjä ohukaisia. Blinien kanssa nautitaan usein voisulaa, smetanaa tai kermaviiliä, hienonnettua sipulia ja mätiä tai kaviaaria. Yksi versio blineistä on perunablinit. Ne täytetään perunamuusilla, kääritään rullalle ja paistetaan rasvassa. Sana *blin* on muotoutunut sanasta *mlin*, joka tarkoittaa myllyä. Pakanallisina aikoina blinit olivat omistettuja slaavien auringonjumala Jarilolle.

Venäjällä blinejä voidaan nauttia myös jälkiruokana. Niistä voidaan käyttää myös nimitystä "blintšiki" (). Täytteenä käytetään esimerkiksi hilloa, marjoja, suklaakastiketta tai hunajaa. Helmikuussa järjestettävän maslenitsa-viikon aikana blinit ovat perinteinen pääruoka. Venäjällä on ravintoloita, joiden ruokalista perustuu pääasiassa blineihin - sekä suolaisiin että makeisiin, ja ne ovat suosittuja, koska hinnat ovat tavallisesti kohtuulliset. Esimerkiksi Pietarin pääkadulla Nevski Prospektilla tällaisia ravintoloita on useita.  

Suomalaisissa ravintoloissa tarjottavat blinit ovat huomattavasti venäläistä versiota paksumpia ”tattarikakkuja”, eikä niitä tarjoilla makeiden täytteiden kanssa. Suomessa on syöty blinejä ainakin 1800-luvulta alkaen.  

Blinit ovat mahdollisesti peräisin jo esihistoriallisista ajoista ja ensimmäisiä jauhoista valmistettuja ruokia. Monilla kansoilla on samanlaisia ruokalajeja: venäläisillä blinit, ranskalaisilla "crêpes", suomalaisilla ohukaiset, amerikkalaisilla "pancakes".

## Lähteet

## Aiheesta muualla
Miki Biasion

**Massimo ”Miki” Biasion** (s. 7. tammikuuta 1958 Bassano del Grappa, Italia) on entinen italialainen rallikuljettaja ja kaksinkertainen ralliautoilun maailmanmestari vuosilta 1988 ja 1989. Hänen mestaruusvuosien ajokkinaan oli Lancia.

## Ura
Biasion nousi rallikansan tietoisuuteen 1980-luvun alussa, kun hän voitti sekä Italian että Euroopan mestaruuden vuonna 1983 Lancia 037:lla. 80-luvun puolivälissä hän siirtyi Lancian tehdaskuljettajaksi rallin MM-sarjaan, kun talli haki uutta lähtöä heidän tähtikuljettaja Henri Toivosen kuolemaan johtaneen onnettomuuden jälkeen. Biasion voitti kaksi maailmanmestaruutta ja parhaimmillaan hän voitti melkein kolmasosan kilpailuista. Hänestä tuli toinen rallikuljettaja, joka onnistui puolustamaan menestyksekkäästi maailmanmestaruuttaan (ensimmäinen oli Juha Kankkunen).

Biasion ei 1990-luvulla ollut enää huipussaan. Loppuvaiheessa hän siirtyi Fordin talliin ja lopetti kuljettajanuransa vuoden 1995 lopussa.

Biasion on ainoa italialainen, joka on voittanut FIA:n rallin maailmanmestaruuden. Aiemmin Sandro Munari voitti *FIA Cupin* ennen kuljettajien maailmanmestaruussarjan perustamista.

## Rallin MM-sarjan tulokset

## Lähteet

## Aiheesta muualla
* Profiili eWRC-sivustolla
Pannukakku

**Pannukakku** on taikinasta valmistettu leivonnainen, joka paistetaan rasvassa paistinpannulla tai uunissa. Pannukakkutaikina koostuu tavallisesti munista, jauhoista ja jostakin nesteestä. Pannukakku tunnetaan ympäri maailman. Se tarjotaan kylmänä tai kuumana yleensä makeiden lisukkeiden, kuten hillon, kermavaahdon, sokerin, siirapin tai marjojen, kanssa.

Ohukaisiksi kutsutaan usein pannukakun kaltaisia mutta ohuempia leivonnaisia. Ohukaisen ja pannukakun raja on joskus epäselvä, koska pannukakku- ja ohukaiskulttuuri vaihtelee eri maissa suuresti. Suomessa pannukakku on selvästi ohukaisia paksumpi, ja se paistetaan yleensä uunissa. Lisäksi pannukakku on Suomessa muista maista poiketen usein neliskulmainen, kun taas ohukaiset ovat pyöreitä.

Yleensä pannukakku valmistetaan vehnäjauhoista. Pannukakkuun voidaan saada makuvivahteita laittamalla siihen hunajaa tai vaniljaa. Nesteenä saatetaan käyttää maitoa, vettä tai olutta. Variaatioita ovat esimerkiksi maissijauhoista valmistetut yhdysvaltalaiset pannukakut sekä Saksassa ja Puolassa yleiset perunapannukakut. Joissakin maissa, kuten Egyptissä, Kanadassa ja Yhdysvalloissa, pannukakkuihin lisätään kohotusainetta, kuten soodaa tai leivinhiivaa. Itäeurooppalaiset tattarijauhosta tehdyt blinit kuuluvat tähän ryhmään. Etiopialaisen injera-pannukakun annetaan fermentoitua samanlaisen kohotusvaikutuksen aikaansaamiseksi. Amerikkalainen pannukakku on litteä ja ohukaisen muotoinen, hieman makea herkku.

## Suomalaisia pannukakkumuunnelmia

Ahvenanmaan pannukakun valmistuksessa käytetään manna- tai riisipuuroa sekä kardemummaa. 

Etelä- ja keskipohjalainen *kropsu* tai *ropsu* voidaan tehdä vehnäjauhojen sijasta ohrasta, ja se voi olla makea tai suolainen ruoka. Eräässä suolaisessa versiossa taikinapellin päälle ripotellaan ennen paistamista rapeaksi paistettuja sianlihakuutioita. *Perunakropsu* tehdään perunasoseesta, imelletystä perunalaatikkomassasta tai raastamalla jauhotaikinaan raakaa tai kypsää perunaa. Raastetusta perunasta tehty pannukakku tunnetaan Varsinais-Suomessa nimellä *riivattu* ( = repiä, raastaa) ja Keski-Pohjanmaalla nimellä *riiviröpö*.

Yksi tunnetuimmista suomalaisista pannukakkuresepteistä on Maailman paras pannukakku, jossa aineksina on maitoa, vehnäjauhoja, sokeria, kananmunia, leivinjauhetta, vaniljasokeria, margariinia ja suolaa.

## Lähteet

## Aiheesta muualla
Doom (lautapeli)

**Doom-lautapeli** (*Doom: The Boardgame*) on Space Hulkin tapainen, aiheeltaan Doom-tietokonepeliin perustuva lautapeli. Doom-lautapeli julkaistiin vuonna 2004 (suomeksi 2005) ja lisäosa vuonna 2005. Pelissä yksi pelaaja ohjaa hirviöitä ja muut pelaajat pelaavat häntä vastaan ohjaten avaruusjalkaväen sotilasta. Lisäosassa esitellään myös tietokonepelistä tuttu death match -pelimuoto, jossa sotilaat taistelevat toisiaan vastaan. 

## Pelin kulku
Pelilauta rakentuu toisiinsa liitettävistä, ruudutetuista pahvilaatoista, jotka muodostavat käytäväverkoston ovien, tynnyreiden ja muiden elementtien kanssa. Käytävissä liikkuu sotilaiden lisäksi erilaisia hirviöitä, liikkuminen tapahtuu ruudukon mukaisesti.

Pelilauta on kokonaisuudessaan tiedossa vain hirviöpelaajalle, joka paljastaa lautaa sotilaiden etenemisen mukaan. Pelaaminen tapahtuu vuoroissa, jonka aikana sotilaat saavat liikkua kahdesti, liikkua ja ampua tai seistä paikallaan ja ampua kahdesti. Sotilaiden suoritettua vuoronsa hirviöpelaaja liikuttaa yksiköitään kerran ja hyökkää kerran jokaisella nappulallaan. Hirviöpelaaja voi myös pelata lisäksi erilaisia toimintakortteja.

### Sotilaat
Sotilaat saavat tietyn määrän osumapisteitä, aseita ja panssareita pelin alussa. Käytäviltä löytyy täydennyksiä ominaisuuksiin ja uusia aseita ja ammuksia. Pelin alussa pelaajille arvotaan kortteja, joissa sotilaat saavat erikoisominaisuuksia. Pelaamalla hyvää yhteispeliä ja käyttämällä erikoisominaisuuksien antamia mahdollisuuksia hyvin pelaajien mahdollisuudet voittaa hirviöt kasvavat.

## Tehtävät
Jokainen erä Doom-lautapeliä on jokin pelin mukana toimitettu tai pelaajien itse keksimä tehtävä, jossa käytävistö on suunniteltu etukäteen paperille ja sotilaille annetaan jokin tehtävä, tavallisesti johtolangan hankkiminen ja käytävistöstä pakeneminen. Tehtävän suorittamiseen sotilaille annetaan yrityksiä, *frageja*, jotka lisääntyvät sotilaan kuollessa. Kuoleman jälkeen sotilas palaa peliin kuolinpaikan lähistölle, kuten tietokonepelissä. 

Peli päättyy, kun sotilaat suorittavat tehtävän tai hirviöpelaaja onnistuu tappamaan sotilaat riittävän monta kertaa. Tehtäviä voi ketjuttaa, jolloin sotilaat saavat lisää ominaisuuksia selvitessään tehtävästä toiseen.
William Sherring

**William D. ”Billy” Sherring** (18. syyskuuta 1878 – 5. syyskuuta 1964) oli kanadalainen kestävyysjuoksija.

Sherring sijoittui vuoden 1900 Bostonin maratonilla toiseksi. Hänet valittiin edustamaan Kanadaa 1906 kesäolympialaisiin Ateenaan, mutta rautatietyöläisenä hänen oli vaikea rahoittaa matkaansa. Lopulta hän löi vetoa Cicely-nimisen hevosen puolesta ja voitti onnekkaasti, mikä mahdollisti hänen kisamatkansa. Olympiamaratonilla 45-kiloinen Sherring johti lähes koko matkan ja voitti ajalla 2.51.23,6 seitsemän minuutin erolla toiseksi tulleeseen. Olympiavoittonsa jälkeen hän lopetti urheilun ja työskenteli tullivirkailijana vuoteen 1942 saakka, jolloin jäi eläkkeelle.

## Lähteet

## Aiheesta muualla
* The Beaverin artikkeli Sherringistä
Koston liekki

**Koston liekki** (*Man on Fire*) on Tony Scottin ohjaama elokuva vuodelta 2004. Se pääosissa ovat Denzel Washington, Dakota Fanning, Marc Anthony, Christopher Walken ja Mickey Rourke. Elokuva perustuu löyhästi A. J. Quinnellin romaaniin *Man on Fire*.

Koston liekin budjetti oli noin 70 miljoonaa dollaria. Elokuva tuotti maailmanlaajuisesti yhteensä noin 130,3 miljoonaa.

## Näyttelijät

## Arvioita
*Turun Sanomien* Päivi Valotie kirjoitti *Koston liekin* olevan arvoiltaan arveluttavan lajityyppinsä parissakin aivan kauhean epämiellyttävä. Vastenmielisintä on hänestä se, miten väkivaltaa ja oman käden oikeutta ylistävä ideologia perustellaan kidnapatun lapsihahmon kautta: ”Jälleen kerran Hollywood näyttääkin julistavan yhtään häpeilemättä sitä, että silmä silmästä ja hammas hampaasta -periaatteen noudattaminen on suorastaan välttämättömyys.”  Sen sijaan Elitisti-sivuston Ilja Rautsille se oli liiasta pituudestaan ja sisällön heppoisuudestaan huolimatta varsin mieluisaa katsottavaa ja Tony Scottin vahvin elokuva sitten *[[True Romance]]n* (1994): ”Perustrilleriä pari astetta rankemman yleisasenteen, ohjaajan rymistelykeinojen sekä päätähden karismaattisen roolityön ansiosta elokuvaan uppoutuu helpolla.”

## Lähteet

## Aiheesta muualla
* leffatykki.com - Koston liekki (2004)
Kissankello

**Kissankello** (*Campanula rotundifolia*) on monivuotinen 10–60 senttimetriä korkea kellokasveihin kuuluva ruoho. Se on kuivien ja aurinkoisten paikkojen, kuten niittyjen, ketojen, mäenrinteiden, kallioiden ja pientareiden kasvi. 

Kissankello kasvattaa ensimmäisenä vuonna pääjuuren ja matalan lehtiruusukkeen. Toisena vuonna kasvavat kukkaversot, jolloin kasvi myös kehittää uusia ruusukeversoja muodostavia maanalaisia rönsyjä. Kukkaversojen lehdet poikkeavat malliltaan huomattavasti ensimmäisen vuoden ruusukeversojen munuaismallisista lehdistä, jotka yleensä kuihtuvat kukinnan alkaessa kesäkuussa. Kukinta-aikaa kestää kesäkuusta elokuuhun. Kellomaiset kukat ovat nuokkuvia, vaaleansinisiä (harvinaisemmin valkeita) ja kooltaan 10–30 millimetriä. 

Kissankello esiintyy yleisenä koko Suomessa, myös pohjoisen Lapin tuntureilla metsänrajaakin korkeammalla. Suomessa kissankelloa tavataan viittä alalajia, joiden väliset erot ilmenevät muun muassa koossa, kasvupaikassa ja kukkien lukumäärässä: niittykissankello (*Campanula rotundifolia* subsp. *rotundifolia*), tunturikissankello (*Campanula rotundifolia* subsp. *groenlandica*), lapinkissankello (*Campanula rotundifolia* subsp. *gieseckiana*), metsäkissankello (*Campanula rotundifolia* subsp. *fennica*) ja pohjankissankello (*Campanula rotundifolia* subsp. *kemensis*). Tunturikissankello on silmälläpidettävä laji.

Kissankello on Keski-Pohjanmaan maakuntakukka.

## Lähteet
* Retkeilykasvio (toim. Leena Hämet-Ahti, Juha Suominen, Tauno Ulvinen, Pertti Uotila). Luonnontieteellinen keskusmuseo, Kasvimuseo. Helsinki, 1998. 4. p. .
* Uusi värikuvakasvio (toim. Heikki Väänänen; 2. painos: Arto Kurtto). WSOY. Porvoo, 1995. 7. p. .
* Pinkka, Lajintuntemuksen oppimisympäristö: Kissankello (''Campanula rotundifolia'')
* 

### Viitteet

## Aiheesta muualla
* Kasviatlas 2022: Kissankellon (''Campanula rotundifolia'') levinneisyys Suomessa.
* Pohjolan kasvien pauloissa: ''Campanula rotundifolia'' subsp. ''rotundifolia'' - kissankello subsp. niittykissankello
* Pohjolan kasvien pauloissa: ''Campanula rotundifolia'' subsp. ''groenlandica'' - kissankello subsp. tunturikissankello
* ITIS: ''Campanula rotundifolia'' 
* United States Department of Agriculture (USDA): ''Campanula rotundifolia''
Laki sähköisistä allekirjoituksista

**Laki sähköisistä allekirjoituksista** oli 24. tammikuuta 2003 säädetty laki, joka tuli voimaan 1. helmikuuta. Lain tarkoituksena on selkiyttää sähköisten allekirjoitusten käyttöä, tarjontaa ja palvelujen tarjoajien velvollisuuksia muun muassa tietosuojan osalta. Lain mukaan sähköinen allekirjoitus on yhtä pätevä kuin perinteinen allekirjoitus.

Laki sähköisestä allekirjoituksesta on kumottu lailla vahvasta sähköisestä tunnistamisesta ja sähköisistä luottamuspalveluista (617/2009), joka tuli voimaan 1.9.2009.

## Aiheesta muualla
* http://www.finlex.fi/fi/laki/ajantasa/2003/20030014 Laki kokonaisuudessaan
* https://www.finlex.fi/fi/laki/ajantasa/2009/20090617 Laki vahvasta sähköisestä tunnistamisesta ja sähköisistä luottamuspalveluista
Matti Lähitie

**Matti Lähitie** (s. 13. helmikuuta 1985 Pori) on uransa lopettanut suomalainen jalkapalloilija. Hän on pelipaikaltaan puolustava keskikenttäpelaaja tai keskuspuolustaja.

Lähitie aloitti uransa FC Jazzissa ja kuului seuran kaikkien aikojen menestyksekkäimpään ikäluokkaan, joka voitti ensimmäisenä porilaisjoukkueena B-juniorien Suomen mestaruuden. Hänen ohellaan joukkueeseen kuuluivat muun muassa Hermanni Vuorinen, Samu Ruisniemi ja Toni Junnila.
Vuonna 2002 Satakunnan parhaaksi poikajunioriksi valittu Lähitie edusti kasvattajaseuraansa, kunnes siirtyi talousvaikeuksien takia kuopatusta seurasta FC Lahteen. 

Lähitie teki liigadebyyttinsä vuonna 2002. Hän kuului pitkään Suomen juniorimaajoukkueiden runkopelaajiin esiintyen 21 maaottelussa. Kesän 2006 Lähitie edusti Vaasan Palloseuraa. Jyväskylän Jalkapalloklubiin hän siirtyi lokakuussa vuonna 2006 aloitettuaan opiskelut Jyväskylän yliopiston liikunta- ja terveystieteellisessä tiedekunnassa. Seinäjoen Jalkapallokerhon riveihin Lähitie siirtyi kaudeksi 2011 ja pelasi siellä vuoteen 2014 asti. Kaudeksi 2015 Lähitie palasi JJK:hon ja toimii seurassa paitsi pelaajana myös juniorien valmennuspäällikkönä.

## Lähteet
Bahrainin Grand Prix 2006

**Bahrain Grand Prix 2006** (virallisesti **2006 Formula 1 Gulf Air Bahrain Grand Prix**) oli Formula 1 -kauden  ensimmäinen osakilpailu, joka ajettiin 10.–12. maaliskuuta Bahrain International Circuitin moottoriradalla Bahrainissa.

Kilpailussa tapahtui monta historiallista tapahtumaa: Michael Schumacher ajoi uransa 65. kerran paalupaikalle sivuten  Ayrton Sennan 12 vuotta aiemmin tekemää ennätystä. Nico Rosberg sijoittui uransa ensimmäisessä F1-kilpailussa seitsemänneksi saaden kaksi pistettä. Rosbergista tuli myös kaikkien aikojen nuorin kuljettaja, jonka nimiin merkittiin kilpailun nopein kierros. Kimi Räikkösen autosta hajosi takapää aika-ajojen ensimmäisellä ajojaksolla, minkä vuoksi hän joutui lähtemään viimeisestä eli 22. lähtöruudusta. Räikkönen sijoittui lopulta kolmanneksi nousten peräti 19 sijaa ylöspäin.

## Tulokset
### Aika-ajo

* Kimi Räikkönen jäi ilman aikaa auton takaripustuksen hajottua, ennen kuin hän ehti ajaa yhtään nopeaa kierrosta.
* Lähde: 

### Kilpailu

* Tiago Monteiro lähti kilpailuun varikolta.
* Lähde: 

### Johtokierrokset

## Muuta
* Jarno Trullin 150. kilpailu.
* Nico Rosbergin, Scott Speedin ja Yūji Iden uran ensimmäinen kilpailu.
* Felipe Massan ensimmäinen kilpailu Ferrarilla.
* Ferrarin 180. paalupaikka.
* Felipe Massan ensimmäinen 1. eturivi.
* Nico Rosbergin 1. nopein kierros.
* Hondan ensimmäinen kilpailu itsenäisenä tallina sitten vuoden 1968.
* BMW Sauberin, Toro Rosson, Midlandin ja Super Agurin ensimmäinen kilpailu.

## Katso myös
* Porsche Supercup Bahrainin Grand Prix 2006

## Lähteet

## Aiheesta muualla
* Bahrainin GP 2006 - F1-ruutu
Putkilahti

**Putkilahti** on kylä Jyväskylän Korpilahdella, Keski-Suomen maakunnassa. 

Kylä valittiin vuoden 1995 kyläksi Suomessa. Putkilahti on valittu valtakunnallisesti arvokkaaksi maisema-alueeksi. Asukkaita kylässä on vähän yli 200. Sijainti Päijänteen lahtien rantamilla on tuonut lisäksi huomattavan määrän kesäasutusta alueelle. Putkilahden kautta kulkee Korpilahden ja Joutsan välinen seututie 610.

## Lähteet

## Kirjallisuutta
*Suomäki, Pekka (toim.): *Häreviä hakamiehiä ja väkeviä vaimoja : Putkilahden kyläkirja.* Putkilahden kyläseura, 2003. .

## Aiheesta muualla
*www.putkilahti.net
Toni Junnila

**Toni Junnila** (s. 31. joulukuuta 1984 Pori) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.

Junnila aloitti uransa FC Jazzissa ja kuului ikäluokkaan, joka voitti ensimmäisenä porilaisjoukkueena B-poikien Suomen mestaruuden. Junnilan ohella joukkueessa pelasivat muun muassa Hermanni Vuorinen, Samu Ruisniemi ja Matti Lähitie. Hän edusti Suomen alle 16-vuotiaiden maajoukkuetta vuonna 2001 Englannissa järjestetyissä alle 16-vuotiaiden EM-kilpailuissa.

Junnila on edustanut kasvattajaseuransa lisäksi Tampere Unitedia, FF Jaroa sekä Porin Palloilijoita. Hän on pelannut 121 Veikkausliigan ottelua, ja tehnyt niissä 15 maalia.

## Lähteet

## Aiheesta muualla
*Toni Junnilan esittely FF Jaron sivuilla
*Toni Junnilan pelaajaesittely, UrheiluSuomi.com
Louise Windsor

**Louise Windsor** (*Louise Alice Elizabeth Mary Mountbatten-Windsor*; s. 8. marraskuuta 2003), lady, on  Kuningatar Elisabet II:n nuorimman pojan prinssi Edwardin, Edinburghin herttuan ja tämän puolison Edinburghin herttuatar Sophien tytär.  Hänen veljensä on James Windsor.

Vanhempiensa toivomuksesta Lady Louisea ei kutsuta prinsessaksi, vaikka hänellä olisi arvonimeen oikeus, sillä vanhemmat halusivat säästää tytärtään kuninkaallisen arvonimen tuomilta velvollisuuksilta ja rasituksilta.

Louise Windsor syntyi kuukauden etuajassa keisarileikkauksella 8. marraskuuta 2003.
Lady Louise on kruununperimysjärjestyksessä kuudentenatoista veljensä, isänsä, tämän vanhempien veljien sekä tätinsä ja näiden lasten ja serkkujensa jälkeen.

## Lähteet
Primorjen piiri (Pietari)

**Primorjen piiri** () on yksi Pietarin liittokaupungin 18:sta hallintopiiristä. Se sijaitsee Suomenlahden rannalla Pietarin keskustan pohjoispuolella. Piirin pinta-ala on 110 neliökilometriä, ja sen asukasluku on yli puoli miljoonaa.

## Kunnallishallintoalueet
Primorjen piiri jakautuu kahdeksaan kunnallishallintoalueeseen. Ne ovat asemaltaan Pietarin keskustan kaupunginosia (*munitsipalnyi okrug*) lukuun ottamatta piirin läntisintä kunnallishallintoaluetta, Revonnenää, joka on kylä (*posjolok*). Kunnallishallintoalueet ovat

* Lahti-Olkina – Lahta-Olgino (Лахта-Ольгино)
* 65. kunnallishallintoalue (65. муниципальный округ)
* Tšornaja retška (Чёрная речка)
* Komendantski aerodrom (Комендантский аэродром)
* Ozero Dolgoje (Озеро Долгое)
* Juntolovo (Юнтолово)
* 70. kunnallishallintoalue (70. муниципальный округ)
* Revonnenä – Lisi Nos (Лисий Нос).

## Lähteet

## Aiheesta muualla
Hidalgo (elokuva)

**Hidalgo** on vuonna 2004 ensi-iltansa saanut yhdysvaltalainen elokuva. Sen on ohjannut Joe Johnston. Pääosissa nähdään Viggo Mortensen, Zuleikha Robinson, Omar Sharif ja Louise Lombard. Elokuvan on käsikirjoittanut John Fusco. Kuvauksesta vastasi Shelly Johnson, leikkauksesta Robert Dalva ja musiikista James Newton Howard. Elokuvan kesto on 145 minuuttia.

## Juoni

Elokuvan päähenkilö on Frank, joka oli nuorena erinomainen kestävyysratsastaja. Frank saa kutsun taistelemaan maailman nopeimman ja parhaan hevosen tittelistä hevosensa Hidalgon kanssa, joka on lehmänkirjava mustangiori. Kisa juostaan Lähi-idässä ja matka on 3000 mailia. Frank voittaa kilpailun.

## Rooleissa

## Arvioita
*Turun Sanomien* Tapani Maskula kirjoitti *Hidalgon* muistuttavan elokuvaa *[[Viimeinen samurai]]* (2003) tai muuten seuraavan samantapaista kaavaa: ”– – surmattujen punanahkojen henkien siunaama kirkasotsainen cowboy lyö yksinään laudalta väärärotuiset vehkeilijät, heinäsirkkalaumat, hiekkamyrskyt ja tappajaleopardit”. Film-O-Holic.com-elokuvasivuston Mari Verho pitää elokuvaa Mortensenin mehukkaan cowboy-hahmon ja hienojen aavikkomaisemien ansiosta tyydyttävänä, mutta samalla julkaisuajankohtaansa Irakin sotavuosiin nähden ideologisesti osoittelevana: ”*Hidalgoa* on vaikea ottaa harmittomana viihteenä juuri nykyisen maailmanpoliittisen tilanteen takia. – – Konteksti tekee elokuvasta aika vastenmielisen ja väite historiallisesta todenmukaisuudesta kaihertaa läpi koko ylipitkän elokuvan.”

## Lähteet

## Aiheesta muualla
* Leffatykin arvostelu 
* MTV:n arvostelu
Kirovin piiri (Pietari)

**Kirovin piiri** () on hallintopiiri Pietarin kaupungissa Venäjällä. Se sijaitsee  kaupungin ydinkeskustan eteläpuolella Suomenlahden pohjukassa. Piirissä on satama- ja teollisuusalueita ja noin 320 000 asukasta. Pietarin suursataman toiminnot hallitsevat merkittävää osaa piirin alueesta.

## Kunnallishallintoalueet
Kirovin piiri jakautuu seitsemään kunnallishallintoalueeseen:

* Knjaževo Княжево
* Uljaala (Ульянка)
* Taasnoi (Дачное)
* Autuansaari (Автово)
* Narva (Нарвский)
* Krasnenkaja retška (Красненькая речка)
* Morskije vorota (Морские ворота)

## Lähteet

## Aiheesta muualla

* Kirovin piirin sivusto
Lubomír Bauer

**Lubomír Bauer** (s. 23. joulukuuta 1947 Tšekkoslovakia) on tšekkiläinen entinen jääkiekkoilija, pelipaikaltaan vasen hyökkääjä. Hän pelasi 18 kautena Tšekkoslovakian mestaruussarjassa 584 liigaottelua ja teki 147 maalia. Bauer pelasi Kladnon huippuketjussa Eduard Novákin ja Milan Novýn kanssa 1970-luvulla. Hän pelasi kaudella 1971–1972 Tšekkoslovakian maajoukkueessa.

## Seuraura
* TJ Kladno 1965–1968
* Dukla Jihlava 1968–1970
* TJ Kladno 1970–1983

## Mitaleja
* seitsemän Tšekkoslovakian mestaruutta 1969, 1970, 1975, 1976, 1977, 1978, 1980
* Universiadihopeaa 1968

## Lähteet
FK Šinnik Jaroslavl

**Šinnik** () on jalkapalloseura Jaroslavlin kaupungista Venäjältä. Joukkue pelaa nykyisin Venäjän jalkapallon toiseksi korkeimmalla sarjatasolla ykkösdivisioonassa.
## Historia ja saavutukset
Seura on perustettu vuonna 1957 nimellä *"Himik"*, jolla se tunnettiin vuoteen  1960  saakka. Neuvostoliiton mestaruussarjassa se pelasi vuonna 1964. Venäjän liigassa se on parhaimmillaan ollut neljäs, vuonna 1997.  Kaudella 2003–2004 se selvisi Venäjän cupissa välieriin. Se on pelannut Venäjän korkeimmalla sarjatasolla kausina 1992, 1997–1999, 2002–2006 ja 2008, ja toiseksi korkeimmalla sarjatasolla kausina 1993–1996, 2000–2001, 2007 ja 2009-2011.

## Aiheesta muualla
* Virallinen sivu
Milan Chalupa

**Milan Chalupa** (s. 4. heinäkuuta 1953 Oudolen, Tšekkoslovakia) on tšekkiläinen jääkiekkoilija. Chalupa oli luotettavimpia puolustajia Tšekkoslovakian maajoukkueessa 1970- ja 1980-luvuilla. Hän oli joukkueineen voittamassa kahta olympiahopeaa (Innsbruck 1976, Sarajevo 1984) ja kahta maailmanmestaruutta (1976, 1977)

Detroit Red Wings varasi hänet  3. kierroksella ja heti seuraavana syksynä Chalupa liittyi Red Wingsin NHL-miehistöön. Ainoaksi jääneen NHL-kautensa aikana Chalupa pelasi 14 NHL-ottelua joissa antoi viisi maalisyöttöä ja istui kolme kahden minuutin jäähyä. Kauden jälkeen Chalupa palasi takaisin Eurooppaan EHC Freiburgin joukkueseen Saksan 2. Bundesliigaan.

## Parhaat saavutukset

* Jääkiekon olympiahopea 1976
* Jääkiekon olympiahopea 1984
* Jääkiekon maailmanmestaruus 1976
* Jääkiekon maailmanmestaruus 1977

## Tilastot

## Lähteet
### Lähteet tilastoille
*
*
*
Sergei Terehhov

**Sergei Terehhov** (s. 18. huhtikuuta 1975 Pärnu, Viron SNT, Neuvostoliitto) on entinen virolainen jalkapalloilija. Hän oli pelipaikaltaan vasen laitahyökkääjä.__NOTOC__

Terehhov pelasi vuosina 2000–2004 norjalaisessa SK Brannissa ja 2002–2004 Valkeakosken Hakassa, missä hän voitti myös Suomen mestaruuden. Vuonna 2005 hän siirtyi Venäjän pääsarjaan FK Šinnik Jaroslavliin, missä hän pelasi kaudella 2005 seitsemän liigaottelua ja kaksi cup-ottelua. Elokuussa 2006 Terehhov palasi Veikkausliigaan, tällä kertaa FC Hongan riveihin. Hongan-vuotensa jälkeen Terehhov palasi Viroon ja pelasi FC TVMK:ssa kaksi kautta. Kausina 2009–2013 hän edusti JK Nõmme Kaljua.

Terehhov pelasi myös Viron maajoukkueessa, jossa hän teki 94 ottelussa viisi maalia.

## Saavutukset
* Suomen mestaruus 2004
* Viron mestaruus 1997–1998, 1998
* Viron cup 1997–1998
* Viron supercup 1998
* Viron hopeapallo 1998

## Lähteet
* Profiili soccerway.com:issa 
* Profiili transfermakt.co.uk:ssa 

### Viitteet

## Aiheesta muualla
* Pelaajakortti Veikkausliigan sivuilla
Kaisa Rastimo

**Kaisa Riikka Rastimo** (s. 24. heinäkuuta 1961 Helsinki) on suomalainen elokuvaohjaaja.

## Uran alku
Päästyään ylioppilaaksi 1980 Kaisa Rastimo haaveili toimittajan tai kuvataiteilijan urasta. Hän opiskelikin vuoden Vapaassa taidekoulussa, kunnes pääsi toisella yrittämällä Taideteollisen korkeakoulun leikkaajalinjalle. Rastimo opiskeli myös Yleisradion ammattiopistossa, jonka kurssista kuukausi vietettiin Austinin yliopistossa Yhdysvaltain Texasissa. Taideteollisen aikaan hän opiskeli myös Teatterikorkeakoulussa dramaturgiaa, jonka kurssityönä syntynyt käsikirjoitus *[[Lauran huone]]* toteutui Taideteollisen ohjauslopputyönä 1988.

*[[Kuinka katosin karkkimaahan]]* (1992) oli tilaustyönä tehty dokumenttielokuva vuosia bulimiasta kärsineen Leea Klemolan ajatuksista, joiden lisäksi kuvattiin pikkutyttöjen kauneusleikkejä ja haastateltiin yläkouluikäisiä tyttöjä ja italialaisia nuoria naisia. Rastimon ensimmäinen pitkä näytelmäelokuva *[[Suolaista ja makeaa]]* (1995) on ironinen ja koominen kuvaus riuduttavasta parisuhteesta. Helvi Hämäläisen romaaniin perustuva *[[Säädyllinen murhenäytelmä (elokuva)|Säädyllinen murhenäytelmä]]* valmistui 1998 ja toi valtion laatutukipalkinnon ja kahdeksan Jussi-ehdokkuutta. Vuonna 2002 oli vuorossa Sinikka ja Tiina Nopolan tarinaan perustuva *[[Heinähattu ja Vilttitossu (elokuva)|Heinähattu ja Vilttitossu]]* ja vuonna 2008 tytöstä ja koirasta kertova lastenelokuva *[[Myrsky (vuoden 2008 elokuva)|Myrsky]]*.

## Poliittinen toiminta
Rastimo toimi vuosina 2008–2012 kaupunginvaltuutettuna Espoossa. Marraskuussa 2010 Rastimo siirtyi vihreiden valtuustoryhmästä SDP:n ryhmään turhauduttuaan omien sanojensa mukaan ”vihreiden politiikkaan, joka suosii hakkerointia, mutta ei puolusta tekijänoikeuksia”.

## Filmografia
* *[[Lauran huone]]* (1988)
* *[[Ajatusrikolliset]]* (1989)
* *[[Kuinka katosin karkkimaahan]]* (1992)
* *[[Suolaista ja makeaa]]* (1995)
* *[[Säädyllinen murhenäytelmä (elokuva)|Säädyllinen murhenäytelmä]]* (1998)
* *[[Heinähattu ja Vilttitossu (elokuva)|Heinähattu ja Vilttitossu]]* (2002)
* *[[Myrsky (vuoden 2008 elokuva)|Myrsky]]* (2008)

## Palkinnot ja tunnustukset
*1988 Risto Jarva-palkinto elokuvalle *Lauran huone
*1990 Valtion laatutukipalkinto elokuvalle *Ajatusrikolliset
*1992 Valtion laatutukipalkinto elokuvalle *Kuinka katosin Karkkimaahan
*1995 Valtion laatutukipalkinto elokuvalle *Suolaista ja makeaa
*1995 Helsingin kaupungin kulttuuripalkinto
*1998 Valtion laatutukipalkinto elokuvalle *Säädyllinen murhenäytelmä
*2002 Nuor[[Nuoret Kotkat|et Kotkat]] luovuttivat Vuoden lapsiteko -palkinnon elokuvalle *Heinähattu ja Vilttitossu*
*2002 Espoon kaupungin kulttuuripalkinto
*2002 Vuoden 2002 Espoon Ella
*2003 Valtion Suomi-palkinto
*2008 Parhaan eurooppalaisen lastenelokuvan palkinto elokuvalle *Myrsky'' Schlingelin kansainvälisillä lastenelokuvafestivaaleilla Saksassa
*2008 Laterna Magica -palkinto

*2022 taiteilijaeläke

## Lähteet

## Aiheesta muualla
*  
*
Miroslav Dvořák

**Miroslav Dvořák** (11. lokakuuta 1951 Hlubova, Tšekkoslovakia – 11. kesäkuuta 2008) oli tšekkiläinen jääkiekkoilija. Hän oli pelipaikaltaan puolustaja.

Hän kuoli syöpään 56-vuotiaana.

## Peliura

Dvořák aloitti Ceske Budejovice HC:n juniorijoukkueessa uransa vuonna 1967 ja edustusjoukkueessa 1970. Hänet nimettiin nuorten MM-kisojen parhaaksi puolustajaksi 1970. Hän edusti Tšekkoslovakiaa Kanada-cupissa 1976 ja 1981 sekä talviolympialaisissa 1980. Hän voitti kahdeksan mitalia MM-kisoissa vuosina 1974–1979 ja 1982–1983.

Dvořák pelasi kaksi kautta Dukla Jihlavan joukkueessa. Hän oli ensimmäinen NHL:ssä pelannut Tšekkoslovakian maajoukkuepelaaja ja hän pelasi NHL-urallaan Philadelphia Flyersin joukkueessa vuosina 1982-1985 193 ottelua, joissa hän teki yhteensä 11 maalia ja 74 maalisyöttöä.

## Seuraura
* 1972–74 Dukla Jihlava
* 1974–75 Ceske Budejovice HC
* 1982–85 Philadelphia Flyers
* 1985–87 Kassel EC
* 1987–88 Essen-West EHC
* 1988–89 Ceske Budejovice HC

## Lähteet
Diana Ossana

**Diana Ossana** (s. 1937 Saint Louis, Missouri) on yhdysvaltalainen Oscar-palkittu kirjoittaja, joka on yhdessä Pulitzer-palkitun Larry McMurtryn kanssa tehnyt elokuvien ja televisio-ohjelmien käsikirjoituksia sekä kirjoittanut romaaneja vuodesta 1992 lähtien.

Ossana ja McMurtry käsikirjoittivat yhdessä vuonna 2005 julkaistun Annie Proulx'n samannimiseen novelliin perustuvan elokuvan *[[Brokeback Mountain]]*, joka voitti muun muassa kolme Oscar-palkintoa, neljä Golden Globea, Kultaisen leijonan ja neljä BAFTAa. Ossana ja McMurtry voittivat itse muun muassa parhaan sovitetun käsikirjoituksen Oscarin, Golden Globen ja Yhdysvaltain kirjoittajien liiton palkinnon sekä parhaan käsikirjoituksen BAFTAn. Ossana oli myös elokuvan tuottaja yhdessä James Schamusin kanssa.

## Aiheesta muualla
*
Auli Mantila

**Auli Mantila** (s. 27. toukokuuta 1964 Jyväskylä) on suomalainen elokuvaohjaaja ja kirjailija. Vuosina 2012–2016 hän toimii taiteilijaprofessorina.

Mantilan tunnetuimpia elokuvia ovat *[[Neitoperho (vuoden 1997 elokuva)|Neitoperho]]* (1997), *[[Pelon maantiede]]* (2000) ja *[[Ystäväni Henry]]* (2004). Mantilan esikoisromaani *[[Varpunen (romaani)|Varpunen]]* ilmestyi vuonna 2005. Hän on tehnyt käsikirjoituksia ja ohjauksia myös radioon.

Mantilan Yle TV1:lle ohjaama sarja *[[Hopeanuolet]]* palkittiin kahdella Venla-palkinnolla vuonna 2007. Jaana Saarinen sai Ritvan roolistaan parhaan naisnäyttelijän Venlan ja käsikirjoittajat Leea Klemola ja Kaarina Hazard parhaan draamakäsikirjoituksen Venlan.

Mantila sai Oma tie -tunnustuspalkinnon Red Carpet -festivaalilla 2023.

## Ura
Auli Mantila opiskeli aluksi Jyväskylässä luokanopettajaksi, mutta vaihtoi pian taidekasvatukseen. Vuonna 1990 hän aloitti Taideteollisen korkeakoulun elokuvalinjalla, josta valmistui 1995. Siellä hän solmi läheisen ammatillisen yhteyden opettajansa Matti Ijäksen kanssa, jota Mantila pitää tärkeimpänä mentorinaan. Ijäksen ohella Mantilan töissä usein toistuvia nimiä ovat näyttelijä Leea Klemola ja elokuvaaja Heikki Färm.

Vuonna 1994 Mantila toimi apulaisohjaajana Kanerva Cederströmin *Työttömän päiväkirjassa* ja Pertti Sveholmin *Pohjalla*-tuotannossa. Samana vuonna valmistui myös Mantilan kuunnelma *Marja*, josta Matti Ijäs pyysi tekemään televisiokäsikirjoituksen. Mantila päätyi myös ohjaamaan tämän tuotannon, televisioelokuvan *Marja* (1994). Mantila on toiminut käsikirjoittajana myös Ijäksen elokuvissa *Lahja* (1997) ja *Pala valkoista marmoria* (1998), jälkimmäisessä yhdessä Juha Lehtolan kanssa Martti Joenpolven novellin pohjalta.

Mantilan ensimmäinen pitkä teatterielokuva oli vuonna 1997 valmistunut *Neitoperho*. Elokuva sai Humanismin käsi -palkinnon. Vuonna 1999 sai ensi-iltansa Anja Kaurasen samannimiseen romaaniin perustuva *[[Pelon maantiede]]* ja vuonna 2004 *[[Ystäväni Henry]]*. Sittemmin Mantila on toiminut ohjaustyön ohella tuottajana useissa lyhytfiktioissa ja dokumenteissa.

## Lähteet

## Kirjallisuutta
*”Elokuvia tästä maailmasta”, Auli Mantilan haastattelu, *Filmihullu* 2/2000.
*Aihonen, Rita: ”Hetki ennen Henryä”, Auli Mantilan haastattelu, *Filmihullu* 2/2004.

## Aiheesta muualla
* 
* 
* Auli Mantila radio-ohjelmassa Kuusi kuvaa, 22.4.2017 Yle
Zhang Shan

**Zhang Shan** (s. 23. maaliskuuta 1968 Nanchong) on kiinalainen ampuja, maailmanmestari ja olympiavoittaja.

Barcelonan olympialaisissa 1992 24-vuotias Zhang voitti olympiakultaa skeetissä. Hänestä tuli ensimmäinen naisolympiavoittaja ampumalajissa, jossa miehet ja naiset kilpailivat samassa kilpailussa. Barcelonan jälkeen naisskeet-ampujat eivät enää kilpailleet yhdessä miesten kanssa. Vuonna 1996 skeet ei ollut naisten ohjelmassa, mutta vuonna 2000 Sydneyssä Zhang oli kahdeksas. 

Zhang voitti MM-kisoissa kultaa 1989, uudella peruskilpailun maailmanennätyksellä, sekä maailmancupin osakilpailun vuonna 1998 uudella finaalin maailmanennätyksellä.

## Maailmanennätykset

## Lähteet
* Zhang Kiinan olympiakomitean sivuilla
* 
*
*
*
*
Ross Perot

**Henry Ross Perot** (synt. **Henry Ray Perot**; 27. kesäkuuta 1930 Texarkana, Texas, Yhdysvallat – 9. heinäkuuta 2019 Dallas, Texas, Yhdysvallat) oli yhdysvaltalainen miljardööri ja liikemies. Perot oli kahdesti ehdokkaana Yhdysvaltojen presidentiksi. Hän oli ehdokkaana presidentiksi vuoden 1992 vaaleissa sitoutumattona ja jälleen vuoden 1996 vaaleissa perustamansa reformipuolueen ehdokkaana. Hän sai vuonna 1992 lähes 19&nbsp;% ja 1996 vielä 8&nbsp;% äänistä, mutta ei kummallakaan kerralla yhtään valitsijamiesääntä.

Ross Perot opiskeli ensin Texarkana Junior Collegessa ja valmistui sen jälkeen Yhdysvaltain laivastoakatemiasta vuonna 1953. Hän palveli laivastossa vuoteen 1957 asti, jolloin hän aloitti työnsä myyntimiehenä IBM-yhtiössä. Hän lainasi vuonna 1962 vaimoltaan tuhat dollaria ja perusti yrityksen Electronic Data Systems (EDS). Yritys listattiin pörssiin vuonna 1968.

Perot rahoitti vuonna 1979 salaisen operaation *Operation Hotfoot*, jossa kaksi EDS:n työntekijää pelastettiin Iranista vuoden 1979 islamilaisen vallankumouksen aikana. Kirjailija Ken Follett kirjoitti operaatiosta teoksen *On Wings of Eagles* (suom. *Teheran*).

Perot myi EDS:n General Motorsille (GM) vuonna 1984. Hän sai kaupassa 2,5 miljardia dollaria sekä General Motorsin osakkeita, ja hänestä tuli GM:n suurin yksittäinen osakkeenomistaja. Kaksi vuotta myöhemmin hän myi osakkeensa noin 750 miljoonalla dollarilla ja perusti sitten vuonna 1988 yrityksen Perot Systems.

Perot ilmoitti helmikuussa 1992 *[[Larry King Live]]* -ohjelmassa lähtevänsä mukaan presidentinvaaliin, jos hänet saadaan äänestyslipukkeisiin kaikissa 50 osavaltiossa tarpeeksi nimiä keräämällä. Heinäkuussa hän vetäytyi kisasta, koska ei uskonut voivansa voittaa ja kisassa pysyminen haittaisi vaaleja. Syksyn aikana Perot'n nimi saatiin lopulta kaikkien osavaltioiden äänestyslipukkeisiin. Lokakuun alussa hän lähti uudelleen ehdokkaaksi, ja kuukauden kuluttua pidetyissä vaaleissa hän sai 18,9 prosenttia äänistä, mikä on yksi suurimmista sitoutumattoman ehdokkaan äänisaaliista. Hän jäi kolmanneksi vaalit voittaneen Bill Clintonin ja istuvan presidentin George H. W. Bushin jälkeen.

Kolme vuotta vaalien jälkeen Perot perusti Reformipuolueen, ja seuraavissa presidentinvaaleissa vuonna 1996 hän sai puolueen ehdokkaana noin kahdeksan prosenttia äänistä. Vaalit voitti istuva presidentti Bill Clinton, ja toiseksi tuli Bob Dole.

Perot jatkoi liike-elämässä. Vuosina 1997–2000 hän oli Perot Systemsin toimitusjohtaja, kunnes nimitti tehtävään poikansa, Ross Perot Jr.:n. Vuonna 2009 Dell osti yhtiön 3,9&nbsp;miljardilla dollarilla.

Perot'lla on vaimonsa Margotin (o.s. Birmingham) kanssa viisi lasta. Perhe on lahjoittanut hyväntekeväisyyteen yli 200 miljoonaa dollaria. Vuoden 2017 alussa talouslehti *[[Forbes]]* arvioi Ross Perot'n omaisuuden arvoksi 3,9 miljardia dollaria, ja hän oli lehden vuoden 2016 miljardöörilistalla sijalla 403.

Perot kuoli 89-vuotiaana kotonaan Dallasissa 9. heinäkuuta 2019.

## Lähteet

## Aiheesta muualla
Jiří Crha

**Jiří Crha** (s. 13. huhtikuuta 1950 Pardubice, Tšekkoslovakia) on tšekkiläinen entinen jääkiekkomaalivahti.

Crha edusti Tšekkoslovakiaa Innsbruckin 1976 talviolympialaisissa, joissa hän saavutti joukkueineen hopeaa, sekä neljissä MM-kilpailuissa (1973, 1974, 1975, 1978). Vuosina 1979–1981 hän pelasi NHL:ssä 69 ottelua edustaen Toronto Maple Leafsia.

## Seuraura
* 1979–80 New-Brunswick Hawks
* 1979–81 Toronto Maple Leafs
* 1981–82 Cincinnati Tigers CHL
* 1982–83 St. Catharines Saints AHL
* 1989–91 Freiburg EHC

## Lähteet
Gentlemen’s Quarterly

**Gentlemen’s Quarterly** eli **GQ** on kansainvälinen kuukausittain ilmestyvä miestenlehti, joka käsittelee muun muassa miesten muotia, kulttuuria, seksiä ja urheilua. Lehti on suunnattu pääosin hyvin toimeentuleville miehille. Sen levikki oli vuoden 2003 lopussa 788&nbsp;851.

Gentlemen’s Quarterly ilmeistyi ensimmäisen kerran vuonna 1933 *[[Esquire (lehti)|Esquiren]]* muotikatsauksena, jolloin se ilmestyi neljä kertaa vuodessa. Kuukausittaiseksi julkaisuksi se muuttui 1970-luvulla. 1983 lehdestä kehkeytyi Esquiren kilpailija päätoimittaja Art Cooperin monipuolistettua lehden linjaa.

2009 GQ-lehden syyskuun numeroa ei toimitettu Venäjälle; numero jäi toimittamatta myös Suomeen. Venäjän osalta syyksi epäiltiin sitä, että lehdessä oli kriittinen ”Vladimir Putin’s Dark Rise to Power”-artikkeli. Freelance-toimittaja Scott Andersonin tekemä juttu käsittelee muun muassa virallisen linjan vastaisia näkemyksiä vuoden 1999 kerrostaloräjäytyksistä, joiden taustapiruksi on epäilty maan turvallisuuspalvelua. Julkisuuteen vuoti GQ:ta julkaisevan Conde Nastin edustajan Jerry S. Birenzin sähköpostimuistio, jonka mukaan lehden numeroa ei jaella Venäjällä. Muistion mukaan juttua ei myöskään julkaista internetissä eikä näytetä Venäjän viranomaisille, journalisteille tai mainostajille.

Suomen osalta jakelematta jättämisen syyksi arveltiin lähinnä sitä, että numeroita ei riittänyt maahan, mihin saattoi vaikuttaa syyskuun numeron kansikuvahenkilö Michael Jacksonin herättämä suuri kiinnostus keskeisemmillä markkinoilla. Virallista selitystä ei kuitenkaan saatu.

## Lähteet

## Aiheesta muualla

* Viralliset websivut (USA) 
* Viralliset websivut (Iso-Britannia)
* Viralliset websivut (Ranska)
* Viralliset websivut (Italia)
* Viralliset websivut (Saksa)
* Viralliset websivut (Espanja)
* Viralliset websivut (Venäjä)
* Viralliset websivut (Taiwan)
* Viralliset websivut (Japani)
* Viralliset websivut (Kiina)
* Viralliset websivut (Etelä-Korea)
* Viralliset websivut (Australia)
* Viralliset websivut (Etelä-Afrikka)
* Viralliset websivut (Meksiko)
* Viralliset websivut (Intia)
* Viralliset websivut (Portugali)
For Those About to Rock (We Salute You) (kappale)

**For Those About to Rock (We Salute You)** on australialaisen hard rock -yhtye AC/DC:n eräitä tunnetuimpia kappaleita, joka julkaistiin alun perin vuonna 1981 albumilla *[[For Those About to Rock We Salute You]]*. Se myös esitetään yhtyeen konserteissa aina setin viimeisenä kappaleena. Kappaleen nimi viittaa tervehdykseen, jonka gladiaattorit lausuivat Caesarille ennen otteluaan.

Kappaleen aloittaa soolokitaristi Angus Youngin kitarariffi. Kappale pysyy suhteellisen hidastempoisena kunnes huipentuu nopeatempoiseen loppuosioon tykinlaukauksineen.

Kappale on julkaistu myös yhtyeen soundtrack-albumilla *[[Who Made Who]]* vuonna 1986 ja livenä albumilla *[[Live (AC/DC:n albumi)|Live]]* vuonna 1992.
Kappaleen singleversion B-puolena oli liveversio kappaleesta "Let There Be Rock".

Tämä kyseinen kappale on ilmestynyt *[[For Those About to Rock We Salute You]]* -levyllä ensimmäisenä kappaleena. Albumin kannessa näkyy usein keikoillakin rekvisiittana ollut kanuuna oranssilla taustalla. Kappaleen viimeisen kertosäkeenkin aikana kuuluu vähän väliä kanuunan laukaus, joka kuuluu ja näkyy hienosti AC/DC:n konserteissa. Kappaleen on tehnyt kitaristit Angus Young, hänen veljensä Malcolm Young sekä laulaja Brian Johnson.

Elokuvassa *School of Rock* Jack Black käyttää For Those About to Rock (We Salute You) nimeä muodossa "For those about to rock, I salute you!".

## Kokoonpano

*Brian Johnson – laulu
*Angus Young – soolokitara
*Malcolm Young – rytmikitara, taustalaulu
*Cliff Williams – bassokitara, taustalaulu
*Phil Rudd – rummut

## Aiheesta muualla
*Kappaleen sanat 

## Lähteet
Yhdysvaltain presidentinvaalit 1988

**Vuoden 1988 Yhdysvaltain presidentinvaalit** pidettiin tiistaina 8. marraskuuta 1988. Vaalin voitti republikaaniehdokas, istuva varapresidentti George H. W. Bush. Demokraattien ehdokas oli Massachusettsin osavaltion kuvernööri Michael Dukakis.

Istuva presidentti Ronald Reagan ei saanut asettua ehdolle kolmannelle kaudelleen. Hän oli ollut presidenttinä kaksi kautta, mikä on maan perustuslain mukainen maksimi.

Vaalit ovat tähän asti viimeiset, joissa Kalifornian, Connecticutin, Delawaren, Illinoisin, Mainen, Marylandin, New Jerseyn ja Vermontin osavaltioiden valitsijamiehet ovat menneet republikaaneille.

## Tulokset

## Lähteet

## Aiheesta muualla

*How Bush Beat Dukakis Kuvasarja. Politico Magazine.
Yhdysvaltain presidentinvaalit 1996

**Vuoden 1996 Yhdysvaltain presidentinvaaleissa** ehdokkaina olivat istuva presidentti, demokraatti Bill Clinton sekä republikaani, toisen maailmansodan veteraani Bob Dole. Lisäksi kilpailuun ilmoittautui edellisten vaalien musta hevonen, miljardööri Ross Perot. Dole ei saanut missään vaiheessa kurottua Clintonin etumatkaa kiinni, ja näin istuva presidentti voitti vaalit selvästi.

## Tulokset

* Bill Clinton, demokraatit: 47&nbsp;400&nbsp;125 ääntä (49,2&nbsp;%) 379 valitsijamiestä
* Bob Dole, republikaanit: 39&nbsp;198&nbsp;755 ääntä (40,7&nbsp;%) 159 valitsijamiestä
* Ross Perot, reformi: 8&nbsp;085&nbsp;402 ääntä (8,4&nbsp;%) ei valitsijamiehiä
* Ralph Nader, vihreät: 685&nbsp;297 ääntä (0,7&nbsp;%) ei valitsijamiehiä

## Lähteet
Frehley’s Comet

**Frehley's Comet** oli vuosina 1984-1988 toiminut yhdysvaltalainen rocmusiikkia esittänyt yhtye, jonka keulahahmo oli Kiss-yhtyeen alkuperäinen soolokitaristi Ace Frehley. Yhtye julkaisi uransa aikana kaksi studioalbumia ja yhden live-EP:n ennen lopettamistaan. 

Yhtyeen alkuperäisen kokoonpanon muodostivat Ace Frehley, Anton Fig, Richie Scarlet ja John Regan. Tämä kokoonpano ei levyttänyt mitään, ja debyyttialbumi *[[Frehley's Comet (albumi)|Frehley's Comet]]* julkaistiin (1987) uuden kitaristin, Tod Howarthin kanssa. Tällä kokoonpanolla levytettiin myös live-EP *[[Live +1]]*, jonka jälkeen rumpali Anton Fig korvattiin Jamie Oldakerilla. Uudella kokoonpanolla nauhoitettiin studioalbumi *[[Second Sighting]]*, joka julkaistiin 1988.
Lisäksi yhtyeeltä on ilmestynyt konserttitallenne *[[Live +4]]*, joka on julkaistu VHS-formaatissa, mutta ei koskaan virallisesti CD- tai DVD-muodossa.

## Jäsenet
### Viimeisin kokoonpano
* Ace Frehley - kitara, laulu (1984-1988)
* Tod Howarth - kitara, kosketinsoittimet, laulu (1986-1988)
* John Regan - bassokitara (1984-1988)
* Jamie Oldaker - rummut (1988)

### Entiset jäsenet
* Anton Fig - rummut (1984-1987)
* Richie Scarlet - rytmikitara, laulu (1984-1985)
* Billy Ward - rummut (syys-marraskuu 1987)

## Diskografia
### Studioalbumit
**[[Frehley's Comet (albumi)|Frehley's Comet]]* (1987)
**[[Second Sighting]]* (1988)

### Livealbumit
**[[Live +1]]* (1988)
**[[Live +4]]* (1989)
### Singlet
**[[Into the Night]]* (1987
**[[Insane]]* (1988)
**[[It's Over Now]]* (1988)
**[[Separate]]* (1988)
Tswanan kieli

**Tswanan kieli** (omakielinen nimi: **setswana**) on bantukieli, jota puhutaan enimmäkseen Botswanassa ja Etelä-Afrikassa.

Kieltä kirjoitetaan latinalaisin aakkosin. Etelä-Afrikassa ja Botswanassa puhuttavien tswanan kielen muotojen välillä on jonkin verran oikeinkirjoitukseen liittyviä eroja. Raamattu käännettiin kokonaisuudessaan tswanaksi ensimmäisen kerran vuonna 1857.

## Puhujamäärät ja asema
Tswanalla arvioidaan olevan 4,5 miljoonaa puhujaa. Suurin osa, noin 3,4 miljoonaa ihmistä, puhujista asuu Etelä-Afrikassa, maan pohjoisosissa Botswanan rajalla. Tswanan puhujia on myös jonkin verran Zimbabwessa (29 400 puhujaa) ja Namibiassa (n. 12 300 puhujaa).

Kielellä on virallinen asema Botswanassa, jonka asukkaista hieman reilu puolet (1,1 miljoonaa) puhuu sitä. Tswana on myös yksi Etelä-Afrikan 11 virallisesta kielestä.

Kielen katsotaan olevan elinvoimainen. Tswanan lähin sukulaiskieli on sesotho.

## Fonologia

### Vokaalit

Lähde:

### Konsonantit

Lähde:

## Kielinäyte

## Lähteet

## Aiheesta muualla
Milan Kajkl

**Milan Kajkl** (14. toukokuuta 1950 Plzeň – 18. tammikuuta 2014 Plzeň, Tšekki) oli Tšekkoslovakiaa edustanut jääkiekkoilija, olympiamitalisti, maailman- ja Euroopan mestari.

Kajkl pelasi kotimaassaan Škoda Plzeň -seurassa. Hän saavutti Tšekkoslovakian maajoukkueessa olympiahopeaa 1976. Lisäksi hän saavutti maailmanmestaruuden 1976 ja 1977 ja MM-hopeaa vuosina 1975 ja 1978. MM-kilpailuista jaettiin myös vastaavat EM-mitalit.

Kajkl kuoli Plzeňissä 18. tammikuuta 2014, 63-vuotiaana.

## Lähteet
Vasarapääkana

**Vasarapääkana** (*Macrocephalon maleo*) on isojalkakanojen heimoon kuuluva lintulaji. Se on sukunsa ainoa laji.

Vasarapääkanaa tavataan ainoastaan Sulawesin ja Butonin saarilla Indonesiassa. Se pesii yhdyskunnissa rannoilla, jotka koostuvat tummasta, tuliperäisestä hiekasta. Naaras munii 8–12 munaa. Se munii kunkin munan kaivamaansa metrin syvyiseen kuoppaan. Munat hautuvat itsekseen joko Auringon tai maan kuumuuden ansiosta, ja kahden tai kolmen kuukauden kuluttua hiekasta kaivautuu poikanen. Poikaset tulevat heti toimeen itsestään, eikä emo huolehdi jälkeläisistään millään tavoin.

Vasarapääkanan nimi juontuu sen omituisen näköisestä päästä, se muistuttaa muodoltaan vasaraa.

## Lähteet
Yhdysvaltain presidentinvaalit 1984

**Yhdysvaltain presidentinvaaleissa 1984** istuva presidentti Ronald Reagan otti murskavoiton kilpailijastaan demokraatti Walter Mondalesta. Mondale sai vain kotiosavaltionsa Minnesotan ja pääkaupunki Washingtonin valitsijamiesäänet. Reagan oli tuohon aikaan erittäin suosittu yli puoluerajojen, mikä näkyi selvänä vaalivoittona. Voitto on edelleen Yhdysvaltain historian suurin valitsijamiesääniä tarkastellen.

## Tulokset
***Ronald Reagan** *republikaani* (Kalifornia) 54&nbsp;455&nbsp;472 ääntä (58,8 %) 525 valitsijamiestä  
***Walter Mondale** *demokraatti* (Minnesota) 37&nbsp;577&nbsp;352 ääntä (40,6 %) 13 valitsijamiestä 

## Lähteet